

**Rekod hak asasi manusia Malaysia akan diteliti oleh Penilaian Berkala Sejagat**

**GENEVA (22 Januari 2024) –** Rekod hak asasi manusia Malaysia akan diteliti oleh Kumpulan Kerja Penilaian Berkala Sejagat (Universal Periodic Review – UPR) Majlis Hak Asasi Manusia Pertubuhan Bangsa-Bangsa Bersatu untuk kali keempat pada Khamis, 25 Januari 2024, dalam satu mesyuarat di Geneva yang akan disiarkan secara langsung melalui siaran [web](https://webtv.un.org/en/schedule/2024-01-25).

Malaysia adalah salah satu daripada 14 negara yang akan dinilai oleh Kumpulan Kerja UPR pada sesi akan datang dari 22 Januari hingga 2 Februari 2024. Penilaian semula UPR pertama, kedua dan ketiga terhadap Malaysia telah berlangsung pada [Februari 2009, Oktober 2013 dan November 2018.](https://www.ohchr.org/en/hr-bodies/upr/my-index)

Kumpulan Kerja UPR terdiri daripada 47 Negara Anggota Majlis Hak Asasi Manusia. Walau bagaimanapun, setiap 193 Negara Anggota PBB boleh mengambil bahagian dalam penilaian negara.

Dokumen yang menjadi asas kepada penilaian ini adalah: 1) laporan kebangsaan - maklumat yang disediakan oleh Negara yang sedang dinilai; 2) maklumat yang terkandung dalam laporan oleh pakar dan kumpulan hak asasi manusia berstatus bebas, juga dikenali sebagai Prosedur Khas, badan triti hak asasi manusia, dan entiti PBB yang lain; 3) maklumat yang diberi oleh pihak berkepentingan lain termasuk institusi-institusi hak asasi manusia kebangsaan, organisasi-organisasi serantau, dan kumpulan masyarakat sivil.

Ketiga-tiga laporan yang berfungsi sebagai asas untuk penilaian Malaysia pada 25 Januari boleh didapati di sini.

**Lokasi:** Bilik 20, Palais des Nations, Geneva

**Masa dan tarikh:** 14:30 – 18:00, Khamis, 25 Januari 2024 (waktu Geneva, GMT +1 jam)

UPR adalah penilaian setara terhadap rekod hak asasi manusia kesemua 193 Negara Anggota PBB. Semenjak mesyuarat pertamanya yang diadakan pada April 2008, kesemua 193 Negara Anggota PBB telah disemak sebanyak tiga kali. Untuk kitaran UPR keempat, negara-negara akan menyatakan langkah-langkah yang telah diambil untuk melaksanakan cadangan-cadangan yang dikemukakan semasa penilaian terdahulu yang telah mereka komited untuk membuat susulan dan menekankan perkembangan hak asasi manusia terkini di negara tersendiri.

Delegasi Malaysia akan diketuai oleh Dato' Bala Chandran Tharman, Timbalan Ketua Setiausaha (Hal Ehwal Pelbagai Hala), Jabatan Hal Ehwal Pelbagai Hala, Kementerian Luar Negeri Malaysia.

Tiga wakil negara yang berkhidmat sebagai pelapor (“troika”) untuk penilaian Malaysia adalah Argentina, Eritrea dan Viet Nam.

Siaran web sesi ini adalah di [Live Schedule | UN Web TV](https://webtv.un.org/en/schedule/2024-01-25)

Senarai pembicara dan semua kenyataan yang ada untuk disampaikan semasa penilaian Malaysia akan disiarkan di [UPR Extranet](https://uprmeetings.ohchr.org/Sessions/45/Malaysia/Pages/default.aspx).

Kumpulan Kerja UPR dijadual untuk menerima pakai cadangan-cadangan yang dikemukakan kepada Malaysia pada hari Rabu, 31 Januari 2024 antara jam 15:30 dan 18:00. Negara yang sedang dinilai boleh menyatakan pendirian atas cadangan-cadangan yang dikemukakan semasa penilaian.

// TAMAT //

*Untuk maklumat lanjut dan permintaan media, sila hubungi Pascal Sim, Pegawai Media HRC, di* *simp@un.org**; Matthew Brown, Pegawai Maklumat Awam HRC, di* *matthew.brown@un.org**dan David Díaz Martín, Pegawai Maklumat Awam HRC di* *david.diazmartin@un.org**.*

*Untuk mengetahui lebih lanjut mengenai Penilaian Berkala Sejagat, lawati* [*www.ohchr.org/en/hr-bodies/upr/upr-main*](http://www.ohchr.org/en/hr-bodies/upr/upr-main)

Majlis Hak Asasi Manusia PBB, ikuti kami di media sosial:

[**Facebook**](https://www.facebook.com/UNHRC) | [**Twitter**](https://twitter.com/UN_HRC) | [**YouTube**](https://www.youtube.com/c/UNHumanRightsCouncil) | [**Instagram**](https://www.instagram.com/humanrightscouncil/)